b'\n_START_ARTICLE_\nPravljica o vodni kapljici\n_START_SECTION_\nPovzetek\n_START_PARAGRAPH_\nZgodba se za\xc4\x8dne s podrobno predstavitvijo vodne kapljice in njene dru\xc5\xbeine. Nadaljuje se s tem, ko Ernestina, mati 6-letne Janine pripoveduje zgodbo o Sultanu in njegovi \xc5\xbeeni, ki je na \xc4\x8delu nosila biser vodeno prosojne barve. Prav tak\xc5\xa1nega si za\xc5\xbeeli tudi Janina. Ker ga ni imela, v solzah ste\xc4\x8de iz hi\xc5\xa1e. Ta trenutek pa za\xc4\x8dne de\xc5\xbeevati in na njenem obrazu se zdru\xc5\xbeita solza in de\xc5\xbena kaplja - nastane Vodna kapljica. Ta je enajst let potovala po Sori, Savi in Donavi vse do Bosporja, da bi tam videla vodeni biser ter se vrnila k Janini in ga pri\xc4\x8darala na njenem \xc4\x8delu. Ko se je zlila v \xc4\x8crno morje, se je s pomo\xc4\x8djo hlapov dvignila v nebo in odjadrala nazaj v \xc5\xa0kofjo Loko. Pred po\xc4\x8ditni\xc5\xa1ko hi\xc5\xa1ico kapljica vzre Janino in njenega fanta, se spustili po Janininem obrazu in premine pol na dekli\xc4\x8dinih pol na de\xc4\x8dkovih ustnicah.\n_START_SECTION_\nAnaliza\n_START_PARAGRAPH_\nPravljica o vodni kapljici je sodobna otro\xc5\xa1ka pravljica. Glavni knji\xc5\xbeevni osebi sta Vodna kapljica in 6-letna deklica Janina, stranski knji\xc5\xbeevni osebi pa Janinina star\xc5\xa1a - mati Ernestina in o\xc4\x8de Severin. Vodna kapljica je poosebljena. Tema pravljice je kro\xc5\xbeenje vode med zemljo in nebom, ki je opisana od zdru\xc5\xbeitve de\xc5\xbene kapljice z Janinino solzo, potovanju po rekah do morja ter izhlapevanja v oblake in ponovnega izlitja v kapljo._NEWLINE__NEWLINE_Pripovedovalec je tretjeosebni._NEWLINE_Dogajalni \xc4\x8das in prostor_NEWLINE_Dogajalni \xc4\x8das je obdobje enajstih let, kolikor je Vodna kapljica potrebovala za pot iz \xc5\xa0kofje Loke do \xc4\x8crnega morja in nazaj. Dogajanje je postavljeno v bli\xc5\xbenjo preteklost, Ernestinina zgodba pa opisuje tudi dogodke iz \xc4\x8dasov tur\xc5\xa1kih vpadov. Za\xc4\x8detek in konec zgodbe se odvijata v \xc5\xa0kofji Loki, kjer \xc5\xbeivi Janina in njena dru\xc5\xbeina, s potovanjem Vodne kapljice pa se sre\xc4\x8dujemo tudi z nekaterimi kraji ob reki Sori, Savi in Donavi ter ob \xc4\x8crnem morju._NEWLINE_Zgradba_NEWLINE_Zgradba pravljice je tridelna. Za\xc4\x8dne se s podrobno predstavitvijo vodne kapljice in njene dru\xc5\xbeine. V drugi del spada Ernestinino pripovedovanje zgodbe o Sultanu, njegovi \xc5\xbeeni in vodenem biseru, tretji del pa opisuje 11-letno potovanje Vodne kapljice iz \xc5\xa0kofje Loke do \xc4\x8crnega morja in nazaj._NEWLINE_Zasnovo pravljice je Ernestinino pripovedovanje zgodbe ter Janinina \xc5\xbeelja po vodenem biseru, zaplet predstavlja nastanek Vodene kapljice. Dogajanje dose\xc5\xbee vrh, ko Vodna kapljica prispe v Bospor in vidi pravi vodeni biser. Razplet predstavlja izparjevanje Vodne kapljice s pomo\xc4\x8djo bratov hlapov, razsnovo pa uprizoritev vodenega bisera na Janininem \xc4\x8delu.\n_START_SECTION_\nMotivno-tematske povezave\n_START_PARAGRAPH_\nMotiv vode je prisoten tudi v nekaterih tujih delih, kot na primer v otro\xc5\xa1ki noveli The Water-Babies, A Fairy Tale for a Land Baby (1862) (Vodni otroci, pravljica za zemeljskega otroka), britanskega pisatelja Charlesa Kingsleya.'